പേരാവൂര് സൊസൈറ്റി ചിട്ടി തട്ടിപ്പ് സിപിഐഎം ചര്ച്ചയില് നിന്ന് പിന്മാറി പേരാവൂര് സൊസൈറ്റി ചിട്ടി തട്ടിപ്പില് നിക്ഷേപകരുമായി നടത്താനിരുന്ന ചര്ച്ചയില് നിന്ന് സിപിഐഎം പിന്മാറി. ഇന്ന് കണ്ണൂര് സിപിഐഎം ജില്ലാ സെക്രട്ടറി എം വി ജയരാജന്റെ നേതൃത്വത്തിലാണ് ചര്ച്ച നടത്താനിരുന്നത്. മറ്റന്നാള് ലോക്കല് സെക്രട്ടറിയുടെ വീട്ടിലേക്ക് മാര്ച്ച് പ്രഖ്യാപിച്ച സാഹചര്യത്തിലാണ് സിപിഐഎം ചര്ച്ചയ്ക്ക് ഒരുങ്ങിയത്. സമ്മേളന കാലയളവായത് കൊണ്ട് ചര്ച്ചയ്ക്ക് സമയം ഉണ്ടാകില്ലെന്ന് പാര്ട്ടി വിശദീകരണം. മറ്റൊരു ദിവസം ചര്ച്ച നടത്താമെന്ന് നിക്ഷേപകരെ അറിയിച്ചതായും പാര്ട്ടി നേതൃത്വം പറഞ്ഞു. നിലവില് ചിട്ടി തട്ടിപ്പില് സഹകരണ വകുപ്പ് നടത്തിയ അന്വേഷണം പൂര്ത്തിയായിട്ടുണ്ട്. ചിട്ടിക്ക് പുറമെ ലതര് ബാഗ് നിര്മ്മാണ യൂണിറ്റിലും തിരിമറി നടന്നുവെന്ന് അന്വേഷണ സംഘം കണ്ടെത്തി. മതിയായ ഈടില്ലാതെ വായ്പകള് നല്കിയതിയതും സൊസൈറ്റിക്ക് ബാധ്യതയായി.